open-index/open-wikipedia-markdown huggingface dataset:
Yann Tiersen

**Yann Tiersen** es un músicu multistrumentista francés, utol la banda sonora la penícula *Le fabuleux destin d’Amélie Poulain*.

## Biografia
Tuvu nacéncia el 23 Júliu de 1970 en Brest (Fráncia). De nuevu estudió en várius conselvatórius enas ciais de Rennes, Nantes i Boulogne. Bichó violín i pianu i mas tardinu conposicion, enanchandu el su repertóriu estrumental tamien al alcordión, el *toy piano* i la quitarra elétrica. La sus enfruéncias quandu nuevu huerun mas que ná el rock, la *chanson* i la música crássica, los tres pontonis enos que se sostriba la su música.

## Trebajus
En 1995 espubricó el su primel trebaju totalmenti estrumental entitulau *La valse des monstres*. Un añu mas tardi espubrica *La rue des cascades*, discu esti andi enclui el tema omónimu cona vozi la cantora Claire Pichet, pista central la penicla *La vie revée des anges*, de Erick Zonca.

Mas tardi esprimentó cona música junta várius grupus musicalis, destacandu el discu *Bästard*, cuyu es la banda omónima. En 1998 espubrica *Le phare* en el que cuentó cona colaboracion del anombrau cantanti Dominique A, recebiendu escelentis críticas.

Un añu mas tardi espubricó *Tout es calme* i *Black session* enos que colaboran bandas de rock. En 2001 espubrica unu de los sus discus mas laboreaus, *L’Absente*, ondi participan numerosus artistas. Tamien del 2001 es la banda sonora la penicla el cineasta galu Jean-Pierre Jeunet *Le fabuleux destin d’Amélie Poulain*, discu que le dio el vencijón a la nombreria internacional.

En 2002 en hormatu de diretu espubrica un discu recopilatóriu entitulau *C’était ici*. Pa la penicla *Good bye, Lenin!* conpón tamien la su banda sonora original nel 2002. En 2005 espubrica material nuevu nel discu entitulau *Les retrouvailles*. Apellau a esti trebaju le siguió un DVD con el títulu de *La traversée*. En 2006 espubrica un nuevu diretu, *On Tour*.

En 2008 saca la banda sonora la penicla-decumental *Tabarly*, andi el piano se has protagonista.

El passau añu 2010 espubrica el discu *Dust lane*, ande las pieças s'alargan i el estilu mua en un ton mas esprimental.

## Discografia
* *La valse des monstres*, 1995.
* *Rue des cascades*, 1996.
* *Le phare*, 1998.
* *Tout est calme*, 1999.
* *Black session*, 1999.
* *L'absente*, 2001.
* *Le fabuleux destin d'Amélie Poulain*, 2001.
* *C'etait ici*, 2002.
* *Good bye, Lenin!* (BSO), 2003.
* *Yann Tiersen & Shannon Wright*, 2004.
* *Les retrouvailles*, 2005.
* *On tour*, 2006.
* *Tabarly*, 2008.
* *Dust lane*, 2010.

## Atijus
* Página oficial: http://www.yanntiersen.com/
* Comuniá, en castellanu: https://web.archive.org/web/20080112222332/http://www.losreencuentros.es/foro/
Zona Euru

L**'Euruzona** o **Zona Euru**, es el conhuntu d'estáus miembrus dela Uñón Uropea qu'an adoptau l'Euru comu monea oficial creandu asina una uñón monetatária. L'autoriá monetária que controla la Zona Euru, es l'Eurusistema.
Ágreda

**Ágreda** es un municipiu assitiau ena província e Sória, en Castilla i Lión, España. Tieni 3.212 abitantis nun ária e 164,93 qm² i una densiá e puebración de 19,47 ab./qm².

## Referencias
Émilie Simon

**Émilie Simon** es una conpositora, cantora i entépreti francesa de música eletrónica, autora la banda sonora la penicla *La Marche de l’empereur*.

## Biografia
Nació en Montpellier el 17 Júliu el 1978, ija dun engenieru soniu. Dende chiquina, vencia pol ambienti familial, Émilie escomençó a enteressal-se pola música. Ramajeava pol conselvatóriu la su ciá, encevicandu-se a pocu a pocu a la música jazz i endespues a la eletrónica.

De qu'acabó los estúdius superioris música contemporánia, graba un discu omónimu que resulta galardonau nel 2004 con una *victoire de la musique* nel andal de *«mejol discu eletrónicu.»*

Envereá pa los ambientis ivernalis, Émilie enprendi una envestigacion de sonis que recuerdan al friu. En essi envestigaeru, Luc Jacquet contauta cona cantora francesa pa comunicá-le qu'está alampandu por qu’ella realizi la banda sonora la su penicla-decumental al tentu el pingüinu emperaol *La Marche de l’empereur*. 

Émilie aceta i essa colaboracion supón el gran vencijón la su carrera musical. Nel 2006 recebi un segundu *victoire de la musique* nel andal de *«música original pa una penicla»* i es nominá al prémiu *Cesar* a la categoria *«mejol conposicion escrita pa una penicla.»*

## Discografia
* *Émilie Simon* (2003)
* *La Marche de l’empereur* (2005)
* *Végetal* (2006)
* *L’Olympia* (2007) [Conciertu]

## Atijus
Página oficial
Estremeñu

**Estremeñu** es una parabra que puei senifical:
* Qualquiel pressona o chascu originariu d**'[[Estremaúra]]**;
* la **[[lengua estremeña]]**;
* el **Castú** o **[[Castú_(palra)|dialeutu estremeñu]]**, dialeutu del castellanu.
Italianu

**Italianu** es una parabra que puei senifical:
* cualisquiá pressona u chascu orihináriu de **[[Italia]]**;
* la **[[luenga italiana]]**;
Gallegu

**Gallegu** (del latín *gallaecus*) es una parabra que puei senifical:
* cualisquiá presona u chascu orihináriu de **[[Galícia]]**;
* la **[[luenga gallega]]**;
Asturianu

**Asturianu** es una parabra que puei senifical:
* cualisquiá presona u chascu orihináriu del **[[Prencipau d'Astúrias]]**;
* la **[[luenga asturiana]]**;
Serragatinu

**Serragatinu** es una parabra que puei senifical:
* cualisquiá pessona o chascu originariu de **[[Sierra de Gata]]**;
* el dialetu estremeñu **[[Serragatinu (dialetu)|serragatinu]]**;
Esox lucius

El **lúciu** [ˈluθju] (*Esox lucius*) es una especii e pezi nortiamericana i uruasiática, pretenecienti a la família los esócius (*Esocidae*). 

## Pelitasqui y abitaeru
Es un pezi gran longol (hata 120 cm), boca grandi i huerti quihá con abundanti dientaura. Hue entroducia ena Península Ibérica, concretamenti ena cuenca el Tahu, a finalis los añus 50 pala pesca deportiva. Es una las espéciis invasoras más comunis amás duna las más peligrosas, huendu alcuentrá en práticamenti tolos embalsis d'España.

Tien preferéncia polos tramus meyus los rius, inque le petan los embalsis i lagus con albonda vehetación sumerhía. Es unu los depredaoris prencipalis los muestrus embalsis, huendu una las especiis más agresivas i territorialis, efendiendu fieramenti el su territóriu los posibris competioris.

## Bibliografia
* Pérez-Bote, J.L.; *Los peces de Extremadura*, Universitas editorial, Baajó, 2006.

## Atihus
* Esox Lucius 
* Beschreibung mit Anglertips
Aoristu

El **aoristu** (en griegu *ἀόριστος* “endefiniu”) es el tiempu la flession verbal nel que la acion aconteci en un puntu indeterminau el tiempu. Polo general, se palra d’aoristu al respetivi la luenga griega, enque es legau del induropeu.

## Tipus d’aoristu en griegu antíguu

### Aoristu atemáticu
Se caraiterizan pola alternáncia raical *grau prenu singulal/grau reduciu prural* en temas raicalis monosilábicus i dissilábicus. V. gr.: *ἔ-δω-κ-α/ἔ-δο-μεν*. Angunus verbus presentan amás un alargaeru morfológicu *-k-* nel singulal: *ἔθη-κ-α/ἔθεμεν* (cf. latín *fē-c-ī < *fefē-k-ai*).

### Aoristu intransitivu en ''–ην'' i ''–θην''
Un númeru verbus griegus presentan un alargaeru en *-ē-* con valia estativa dau en otras luengas la rama baltuslava i en latín que endispues conhormarun gran parti de la tercel conjugacion (*tacēre, manēre, fulgēre, iacēre*). En griegu essus verbus passarun a tenel horma passiva —*ἐχάρην* pretenecienti a un presenti *χαίρω*—. Esti enfiju vocálicu en griegu alquirió en muchus verbus una *θ* d’origin enliosu diendu passu a aoristus en *–θην*, que hue la terminacion que se generalizó ena conjugacion regulal passiva: *ἔλυθην*.

### Aoristu temáticu
Esti aoristu se caraiteriza por gastal un vocalismu de timbri *ĕ/ŏ* entre el raical i la desinéncia, estuviendu el própiu raical en grau reduziu. V. gr.: *ἔλιπον* (tema **leip-/loip-*).

### Aoristu simáticu
En origin se tratan de verbus atemáticus alternantis. El griegu, a la escontra de luengas comu el sáscritu, generalizó un mesmu tema raical prenu pa tol paradigma: *ἔγραψα/γράφω*. El morfema caraiterísticu es una *-s-* entre el raical i la dessinéncia, pero el griegu añiyó, amás, una *ă* quandu queavan apellá la *-s-* cona desinéncia con esmiençu consonánticu: *ἔ-λυ-σ-μεν → ἐλύσαμεν*. El contatu con raical consonánticu criavan grupus inestabris pa la fonética griega —alatrasinu líquida (*ἔτεν-σα > ἔτεινα*) — i assimilacionis i cambeus gráficus —alatrasinu oclusivas (*ἔβλαπσα > ἔβλαψα*)—.

## El aoristu nel griegu moernu
El aoristu nel griegu contemporániu rescrei de la morfologia antígua, peru á esprimentau un projessu regularizanti. Assina, apañandu el tema presenti es faci avrigual cómu se hotma el aoristu dun verbu tuviendu en cuenta la tetminacion el tema raical: tuviendu un raical en -*ν*- ο -*ίζ*-, el aoristu acabará en -*σα* (*λύνω/έλυσα*; *κερδίζω/κέρδισα*). La conjugacion temática resulta conpricá en tantu que pun mesmu tema en -*α*- puei correspondel una terminación *–ησα*, -*εσα* o *–ασα* (*αγαπάω/αγάπησα*; *φοράω/φόρεσα*; *γελάω/γελάσα*).

## Bibliografia
* Berenguer Amenós, J., *Gramática griega*, Barcelona, Bosch, 2002 (37ª ed.).
* Chantraine, P., *Morfología histórica del griego*, trad. Andrés Espinosa Alarcón, Barcelona, Ediciones Avesta, 1983.
* VV. AA., *Griego moderno para filólogos clásicos*, Atenas, Ediciones Nefeli, 1999.
Imiskoumbria

**Imiskoumbria** (en griegu *Ημισκούμπρια* [imisˈkubɾia], trescrebiu tamién cumu *Imiskoumpria*, *Hmiskoumpria* u *Hmiskoumbria*) es un populal grupu de hip-hop griegu.

## Estória
El grupu nació nel 1993, pero el su primel contratu discográficu lo firmarun cona compañia FM Records. En tolos discus ellus mesmus conponin los temas, escrevin las letras i produzin.

El primel discu que grabarun, *30 χρόνια επιτυχίες*, hue discu oru nel primel añu la su espubricacion. 

El segundu discu, *Ο δίσκος που διαφημίζετε*, vendió 500.000 cópias nel 1997, añu en que salió a la calli.

Al sotru añu espubrican el famosu cenzillu *Η μαγική τσατσάρα* i el su tercel discu *Στενές επαφές με 3ς τύπους* del que namás vendin  30.000 cópias.

Nel 1999 trocan de discográfica i espubrican el quartu CD, entitulau *2030* con Universal Music.

Un añu mas tardinu, sacan *Τη Λόλα απ’ τη φωτιά ποιος θα τη βγάλει;*, ondi escomiençan sonis con mas basis eletrónicas volucionandu el su antíguu estilu.

Del 2004 i con nueva compañia, esta vezi cona mas enportanti en Grécia, Emi, es el discu *Γυναικολογίες*.

En Diziembri 2005 Universal/Def Jam espubrica un discu recopilatóriu i un DVD conapellau conos sus vídius mas sonaus.

El su últimu trebaju, *Η απλή μέθοδος των τριών*, con un son mas comercial i bastanti deferenti a tolo de patrás, es del 2006.

## Miembrus
* Δημήτρης Μεντζέλος (Dimítris Mentzélos): MC.
* Μιθριδάτης (Mithridátis): MC.
* Πρύτανης (Prýtanis): DJ.

## Discografia
* *Βρώμιλος* (Maqueta).
* *30 χρόνια επιτυχίες*, 1996.
* *Ο δίσκος που διαφημίζετε*, 1997.
* *Στενές επαφές με 3ς τύπους*, 1998.
* *2030*, 1999.
* *2000 millenium edition*, 2000.
* *Τη Λόλα απ’ τη φωτιά ποιος θα τη βγάλει;*, 2001.
* *Γυναικολογίες*, 2004.
* *Tha Def Jam yearz + The ultimate DVD*, 2005.
* *Η απλή μέθοδος των τριών*, 2006.

## Atijus
* https://web.archive.org/web/20080523094416/http://www.imizbiz.com/ Páhina oficial el grupu.
Navarrete

**Navarrete** es un monicípiu assitiau en La Rioja, España. Tini 2.722 abitantis nun ária e 28,49 qm² i una densiá e puebración de 95,54 ab./qm².
Barca (Sória)

**Barca** es un monicípiu assitiau ena província de Sória, en Castilla i Lión, España. Tien 113 abitantis nun ária de 44,98 km² i una densiá de puebracion de 2,62 ab./km².

## Referencias
Canadá

**Canadá** es un país d'América del norti, el segundu mas estensu del mundu i el primeru d'América.

## Origin del su nombri

El nombri Canadá provien de la palra iruquesa "publau" o "conjuntu de cabañas", refiríndu-se enicialmenti a *Stadaconé*, un assitiamentu nel lugal duna ciá atualmenti en Québec. Mas alanti escomençó a gastal-se essi nombri pa tol país.

## Geografía

Canadá tien costa con los ucéanus Atlánticu, Pacíficu i Árticu. La su costa está mu ricurtá i está helá, uníndu-se con el continenti asiáticu. Hazi arrayu conos Estaus Uníus al sul i al noroesti (estau d'Alaska)
L'ária más puebrá es el valli del Ríu San Lorenzu.

## Frora i fauna

Gran parti el su territóriu tien arvuris pa maera, cumu el pinu i el cedru. Tamien tien grandis praeras i bosquis.
La fauna se paeci a la d'Uropa el Norti i Ásia: Osus, lobus, coyotis, lionis americanus, pumas... I nel norti el país tamien osus polaris. En algotras zonas puein velsi castoris i mas roedoris juntu con arcis i renus.
Cumu es un país grandi albondu, ái mucha varieá d'espéciis polos cámbeus de climi.

## Devisión pulítica

Canadá está deviiu enos territoris siguientis:

- Territori Yukon.
- Territorius del noroesti.
- Nunavut.
- Columbia Británica.
- Alberta.
- Saskatchewan.
- Manitova.
- Untariu.
- Québec.
- Nueva Brunswick.
- Nueva Escocia.

## Luengas

En Canadá se plaran dos luengas oficialis, peru no en tol territoriu. Estas son el ingrés i el francés (esti sobri tó en Quebec). Amás se palran otras luengas, anque con un caraiti minoritariu, comu las luengas aboríginis (angunas dellas son el cree, el inuktituk i el ojibwa). Angunas destas luengas son oficialis enos Territorius del Noroesti. La presencia d'otras palras s'ebi en gran media a la enmigracion. Destacan el chinu, el italianu, el castellanu...

## Atijus
Barcones

**Barcones** es un monicípiu assitiau ena província e Sória, en Castilla i Lión, España. Tini 35 abitantis nun ária e 55,42 qm² i una densiá e puebración de 0,63 ab./qm².
El Carcavosu

**El Carcavosu** (antiguamenti llamau *Carcavosu*, del castellanu *cárcava*) es un monicípiu dela provincia de Caçris, n'Estremaúra, con una puebración de 978 abitantis en 2007.

## Referencias
Moneas d'euru de Fráncia

Las **moneas d'euru francesas** presentan tres diseñus deferentis pa cá seri de moneas. La seri minol hue criá pol Fabienne Courtiade, la meyana pol Laurent Jorio i la mayol pol Joaquim Jimenez. Apaicin en tolos diseñus las 12 estrellas de la UE i el añu d'emprentación i tamién las letrinas "RF" de *République Française* (Repúbrica Francesa). 

## Diseñu e los eurus francesis

## Moneas comemorativas de 2 eurus

Image:€2_commemorative_coin_France_2008.png|Anivelsáriu la V Repúbrica Francesa (2008)
Moneas d'euru Grécia

Las **moneas d'euru griegas** prehentan un diseñu deferenti pa cá una las 8 caras. Toas huerun criás pol Georgios Stamatopoulos. Las moneas de minol valol arreprehentan barcus griegus, las de valol meyu presonahis griegus de nombreria i las de mayol valol sabulugaris d'estória i mitulohia griega. Apaicin en tolos diseñus las 12 estrellas de la UE i el añu d'emprentación. 

Namás que las moneas griegas gastan un alfabetu destintu el latinu. El céntimu d'euru se llama *ΛΕΠΤΟ* (“LEPTO”), prural *ΛΕΠΤΑ* (“LEPTA”) en griegu, a la escontra d'algotras luengas qu'ilihun la parabra “cent”. La parabra “EURO” se escrebi *ΕΥΡΩ* en griegu.

Las moneas griegas án siu empreentás en deferentis paisis de la UE. Una letrina assitiá nuna las estrellas premiti entifical el pais nel que la mesma hue acuñá:
* Denguna: Grécia
* E: España
* F: Fráncia
* S: Filándia (*Suomi* en filandés)

## Diseñu e los eurus griegus

## Moneas comemorativas de 2 eurus
Joseba Sarrionandia

**Joseba Sarrionandia Uribelarrea**, **Sarri** (Iurreta, Viscaya, Pais Vascu, 1958) es un pueta i escrebiol vascu en euskera que hue condenau pola su pretenéncia a la banda terrorista ETA inque ahuyó en 1985 i agora s'alcuentra en Cuba.

## Obra
* *Izuen gordelekuetan barrena*. 1981
* *Narrazioak*. 1983
* *Intxaur azal baten barruan. Eguberri amarauna*. 1983
* *Alkohola poemak*. 1984
* *Ni ez naiz hemengoa*. 1985
* *Atabala eta euria*. 1986
* *Marinel zaharrak*. 1987
* *Marginalia*. 1988
* *Ez gara gure baitakoak*. 1989
* *Izeba Mariasunen ipuinak*. 1989
* *Ainhoari gutunak*. 1990
* *Ifar aldeko orduak*. 1990
* *Gartzelako poemak*. 1992
* *Han izanik hona naiz*. 1992
* *Hnuy illa nyha majah yahoo*. 1995
* *Miopeak, bizikletak eta beste langabetu batzuk*. 1995
* *Hitzen ondoeza*. 1997
* *Hau da nire ondasun guzia*. 1999
* *Zitroi ur komikiak: Joseba Sarrionandia komikitan*. 2000
* *Lagun izoztua*. 2001
* *XX. mendeko poesia kaierak: Joseba Sarrionandia*. 2002
* *Kolosala izango da*. 2003
* *Akordatzen*. 2004
* *Harrapatutako txorien hegalak*. 2005
* *Munduko zazpi herrialdetako ipuinak*. 2008
* *Gau ilunekoak*. 2008
* *Idazlea zeu zara, irakurtzen duzulako*. 2010
* *Moroak gara behelaino artean?*. 2010
* *Narrazio guztiak (1979-1990)*. 2011
* *Durangoko Azoka 1965-2015*. 2015
* *Lapur banden etika ala politika*. 2015
* *Hilda dago poesia? ¿La poesía está muerta?*. 2016

## Atijus p'ahuera

* Joseba Sarriondia
Moneas d'euru d'Irlanda

Las **moneas d'euru irlandesas** tinin la mesma imahin criá pol Jarlath Hayes, el arpa céltica, un símbolu traicional irlandés endi la Eá Meya, c'arreprehenta el **Arpa de Brian Boru**, assitiá nel Trinity College de Dublín, posibrienti propieá del antigu **Artu Rei d'Irlanda**, Brian Boru. La mesma arpa tamién es gastá cumu símbolu oficial del Estau irlandés, el *Gran Sellu d'Irlanda*. Las moneas ansimesmu tinin las 12 estrellinas la UE, el añu d'emprentación i la parabra irlandesa pa **Irlanda**, “Éire”, nel alfabetu gaélicu traicional.

## Diseñu e los eurus irlandesis

## Moneas comemorativas de 2 eurus
Arnedo

**Arnedo** es un monicípiu assitiau en La Rioja, España. Tini 14082 abitantis nun ária e 85,40 qm² i una densiá e puebración de 164,89 ab./qm².
Moneas d'euru d'Itália

Las **moneas d'euru italianas** tinin cá una un debuhu únicu, pa honral los labutus d'arti italianus de mas nombreria. Cá monea hue criá pol un artista deferenti, endi la monea dun céntimu hata la de 2 eurus: Eugenio Driutti, Luciana De Simoni, Ettore Lorenzo Frapiccini, Claudia Momoni, Maria Angela Cassol, Roberto Mauri, Laura Cretara i Maria Carmela Colaneri. Tolos diseñus tinin las 12 estrellinas de la Uñión Uropea, el añu d'emprentación i las letrinas "RI", de *Repubblica Italiana* (Repúbrica Italiana).

## Diseñu e los eurus italianus

## Moneas comemorativas de 2 eurus
Moneas d'euru de Lussemburgu

Las **moneas d'euru lussemburguesas** tienin tres debujus deferentis, pero los tres llevan la retrataura el Gran Duqui **Enriqui I de Lussemburgu**. Los debujus, hazius pol Yvette Gastauer-Claire, presentan tamién las 12 estrellinas la Unión Uropea, el añu d'emprentación i el nombri el país ena luenga local ("Lëtzebuerg"). Lussemburgu no emprenta las sus própias moneas, pos son compuestas enos Paisis Bajus. 

Pol mé qu'es la primel vezi qu'el Gran Duqui Enriqui apaici nuna monea, la su caeça está canteá pa la gocha. Generalmenti, enas moneas que tienin la retrataura dun cabecera estau, la caeça está canteá pa la derecha (senificandu assina que no es la primel vezi que la su retrataura es gastá nanguna monea).

## Diseñu los eurus lussemburguesis

## Moneas comemorativas de 2 eurus
Moneas d'euru de Malta

Las **moneas d'euru de Malta** tinin tres diseñus destintus. Huerun prehentás el 2 de Hebreru e 2006. Tolas moneas tinin las 12 estrellinas la UE, la parabra MALTA i el añu d'emprentación.

Malta entró el euru el 1 d'Eneru e 2008. Es el catozenu pais de la UE (hunta Chipri) en gastal el euru cumu monea de culsu oficial. En Abril de 2005 s'estabreció el cámbeu en 0,4293 liras maltesas pun euru.

## Diseñu e los eurus maltesis

## Moneas comemorativas de 2 eurus

Se barrunta que la primel monea comemorativa de 2 eurus de Malta estará pa Setiembri el 2008. Pal desotru Eneru s'uñirá al restu los paisis en tenel una monea comemorativa común, al tentu el dezenu anivelsáriu la entroución del euru.
Frankfurt del Menu

**Frankfurt del Menu** (en alemán *Frankfurt am Main* [fʁaŋkfʊɐtʰ]) es la ciá más emportanti el Estau Federau de Hesse i el centru finacieru alemán. Frankfurt es al atrás de Berlín, Amburgu, Múnich i Colonia la quinta ciá d´Alemaña.

## Devisionis
Frankfurt está deviia en 17 destritus i 46 bárrius.

## Ciais helmanás

* Birmingham, Engalaterra, (endi 1966)
* Budapest, Ungria, (endi 1990)
* Cantón, China, (endi 1988)
* Cracóvia, Poloña, (endi 1991)
* Graná, Nicarágua, (endi 1991)
* Lyon, Fráncia, (endi 1960)
* Milán, Itália, (endi 1971)
* Praga, Repúbrica Checa, (endi 1990)
* Tel Aviv, Israel, (endi 1980)
* Chennai, Índia, (endi 2005)
* Dubái, Emiratus Árabis Unius, (endi 2005)
* Torontu, Canadá, (endi 1989)
* El Cairu, Egitu, (endi 1979)
* Leipzig, Alemaña, (endi 1990)

## Tresportis

Cumu quasi tolas ciais alemanas, Frankfurt cuenta con un güen sistema tresporti púbricu.

El aeropuertu Frankfurt es el pais, superau únicamenti pol. Pa dil endi el aerupuertu al centru la ciá gasta el Tren Liheru (línias S8 u S9).

## Correol d'imahin

Image:Katharinenkirche-ffm001.jpg|
Image:Römer, Frankfurt.jpg|
Image:Alteoper ffm.jpg|
Image:Ffm-skyline008.jpg|
Uetersen

**Uetersen** es una localiá alemana atravesá pol riu Pinnau que cuenta una puebración d'alreol de 18.000 abitantis.
Castú

**Castú** es una parabra que puei senifical:
* cualisquiá presona u chascu orihináriu d**'[[Estremaúra]]**;
* la **[[Castú (palra)|palra castua]]**, dialetu del castillanu;
* la **[[luenga estremeña]]**;
Francés

**Francés** es una parabra que puei sinifical:
* cualisquiá pressona u chascu orihináriu de **[[Fráncia]]**;
* la **[[luenga francesa]]**.
Moneas d'euru de los Paisis Bajus

Las **moneas d'euru nerlandesis** tinin dos diseñus destintus de la autoría de Bruno Ninaber van Eyben, dambus dos arreprehentan una retrataura de la réina **Beatrís de los Paisis Bajus**. Tolas moneas tinin las 12 estrellinas la Uñón Uropea i el añu d'emprentación.

## Moneas comemorativas de 2 eurus
Moneas d'euru de Portugal

Las **moneas d'euru [[Purtugal|purtuguesas]]** tinin tres diseñus destintus palas tres seris de moneas. Sin embalgu, estus debuhus son autaus abondu entri si, pus arreprehentan sellus rialis depatrás d'Alfonsu I de Purtugal, entraus nun cérculu hormau pol sieti castillus, cincu escús i las letras la parabra "Portugal" (Purtugal). Ansimesmu, esti cérculu está entrau en otru hormau polas 12 estrellinas i el añu d'emprentación.

Tolos debuhus son labutu e Vítor Manuel dos Santos

## Diseñu e los eurus purtuguesis

## Moneas comemorativas de 2 eurus
La Haba

**La Haba** es un puebru español assitiau ena Comuniá Autónoma d'Estremaura ena Província de Badajós.

## Topunímia
Desistin tres teorias al tentu el nombri "La Haba":

* **Primel**: el nombri ahorra endi los llamáus "habas" u "dientis de caballu" que son cristalizacionis de de feldespatu i cuarçu e colol marfil opacu i alongau de prisma inregularis c'albondecin enas rocas la zona.
* **Segundera**: ahorra endi el nombri la sementiha la legumbri, la cuala se curtiva nesta rehión.
* **Trecel**: es la más acetá, pus abonda henti nu s'arma colos espricoteus antirioris. La parabrina "aba", c'ahorra endi las luengas enduropeas, senifica roca util u cantera. Se le pú dal esti nombri pus la zona era un cancharral límpiu en meyu tierras güenas pala agricurtura i ganaderia. Estu era La Haba al prencípiu: roca util pa cuaharingal vivienda.

La parabra se castellanizó i se gorvió "haba", peru enantis hue latina ("faba").

## Demugrafia

## Estória

## Monumentus

## Fiestas localis

## Atihus
País Vascu

**País Vascu** o **Euskadi** es una comunidá utónoma española, assitiá nel estremu nororiental la franja cantábrica, ruizandu pal norti con Mari Cantábricu i Fráncia, pol sul con La Rioja i Castilla i León, al oesti con Cantábria i pol esti con Navarra. Lo holman las províncias (denominás Territorius Estóricus nel ordenamientu autunómicu) d'Álava (*Araba* ena lengua vasca u euskera), Guipúscua (*Gipuzkoa*) i Viscaya (*Bizkaia*) abarricandu 251 municipis: Álava 51, Guipúscua 88 i Viscaya 112.

Nel pasau, las províncias que componin l'atual País Vascu hueron conocías tamien cumu Províncias Vascas, Províncias Esentas (hata 1841), Províncias Vascungás u, sencillamenti, Vascungás. Ena atualiá, la denominacion Comuniá Autúnuma Vasca (CAV) es gastá con frecuencia, especialmenti ena própia comuniá autúnuma i Navarra, ya que las denominacionis Euskadi i Pais Vascu tamién huerun gastás estóricamenti endi la su criacion cona grafía Euzkadi nel sigru XIX la primel, i enantis de 1897 la segundera, pa referil-se un concetu diferenti a la Comuniá Autúnuma, el de Vasconia (Basconia) u Euskal Herria.
Tamién Navarra tien derechu a arremetel-se nesta Comuniá Autúnuma, nel supuestu que liga la su encorporacion d'alcuerdu cono dispuestu ena dispusicion transitoria cuarta la Costitucion española, i regramentau nel mejoramientu del Fueru, si bien no á ejerciu enjamás esti derechu. Las relacionis entre dambas las dos comuniais án siu de carater mu ampliamenti variau endi la Transición.

## Geografia

Tien una estensión total de 7.234 km² i una puebracion de 2.141.860 abitantis (INE 2007), con una densiá puebración de 295,0 ab/qm². La su capital es Vitoria-Gasteiz, en Álava, ondi s'alcuentran el Palramentu i la séi el Gobielnu Vascu, enque la ciá más grandi es Bilbau.

## Luengas

En Euskadi s'án palrau dos luengas dendi hazi sigrus: el castillanu i l'euskera, siendu las dos originarias de la region, pos el castillanu surgió nuna zona amplia qu'abadaba tamien territoris de l'ocidenti de l'atual Álava. L'euskera, a diferencia el restu luengas ibéricas muelnas, no procei el latín ni preteneci a la família induropea. Nel añu 2001, un 49,6% la puebración era monolingüe castillanu, un 32,2% era bilingüe i un 18,2% era bilingüi pasivu (entendia euskera enque lo palraba con dificultá). Estus porzentahis varian duna provincia a otra, siendu Guipúscua ondi más se palra euskera i Álava ondi menus.
Las puebracionis gascunas asentás en Guipúscoa trajherun con ellas la su luenga: el gascón (ya esaparecía nel País Vascu).

## Territóriu

**Territórius estóricus**El Pais Vascu comprendi tres províncias, las qualis recibin la denominación de territórius estóricus nel ordenamientu autunúmicu:
Álava (305.459 abitantis). Capital: Vitória-Gasteiz.
Guipúscua (694.944 abitantis). Capital: San Sebastián.
Viscaya (1.139.863 abitantis). Capital: Bilbau.

## Vea-si tamién
* Euskal Herria

## Referencias
Riu la Prata

El **Riu la Prata** (en ) es un estuariu del océanu Atlánticu n’América el sul holmau pola uñón de los tozus Paraná i Uruguai, que sirvi d'arrayu en tol su recorriu entri la Repúbrica Argentina i la Repúbrica Oriental del Uruguai. Por el su lau sul desemboca nel Mari Argentinu. Tien holma muesca triangulal de  de largu. La cuenca combiná del Riu de la Prata i los sus afluentis tien un cumprimentu aprossimau de . Está considerau comu el tozu mas anchu nel mundu.
Antonio Garrido Correas

**Antòniu Garríu Correas**  [a͂n̪ˈtonju ɣaˈrɪu kɔˈrɛɑ<sup>h</sup>]) (Peralea de la Mata, Cazris, 1964) es un poeta i traduciol estremeñu.

## Obra
Antòniu jidu la tradución qu’espubricó de *Le petit prince* de Antoine de Saint-Exupéry al estremeñu en 1999: ''El Prencipinu''.

Ha síu coordinaol de la tradución i edición de la mesma obra ena Fala de Xálima: "*U/O pequenu príncipi*".

Unu de los sus poemas, *Tengu un osinu de peluchi*, fegura entre las ojas de *Iberia Polyglotta* de Hans-Ingo Radatz y A. Torrent-Lenzen, comu muestra testual d'estremeñu.

Antòniu tien participau de várius congressus hiziendu las sus ponéncias sempri en estremeñu.

Tamién labuta ena creación pictórica con elementus de la Mairi Tierra (pintura telúrica).

## Referencias


## Bibliografia
* A. de Saint-Exupéry, *El Prencipinu*, trad. Antòniu Garríu Correas, Méria, Carisma Libros, 1999.
* H. Radatz, A. Torrent-Lenzen, *Iberia polyglotta*, Lenzen, 2006.

## Atijus p'ahuera
* Reportagi a tentu d'''El Prencipinu''.
* Poema ''La chuminea''
StepMania

**StepMania** es un vidiuhuegu del tipu simulación ispirau en Dance Dance Revolution. Es software libri i totalmenti de bardi, disponibri pa várius sistemas cumu Linux, Windows u Mac OS X.

## Requisitus del sistema

Estus requisitus son lo ménimu nesezáriu pa qu'el huegu furruli, lo que nu senifica que seyan suficientis pa qu'el huegu huncioni de la mehol manera posibri.

* Windows 98/ME/2000/XP, Linux u Mac OS X.
* Pentium II u superiol, Celeron, Athlon u procesaol compatibri, ménimu de 266 MHz (recomendau 400 MHz).
* 64 MB de memória.
* Praca de vídiu con suporti High Color (16 bits) con al menus 16 MB de memória i drivers OpenGL.
* Praca de son compatibri con DirectX 7.0 i los sus respetivus drivers.

## Caraterísticas

* Es igual al Dance Dance Revolution, cola deferéncia e qu'el usuáriu puei enteratual librimenti con el pograma, puyendu añiil cancionis, banners, carátulas, anunciaori... Es 100% acesibri i se puei modifical al gustu ca unu, peru siempri manteniendu el estilu crásicu del su núcleu.
* Amás de insertal *packs* con cancionis integrás dendi várias páhinas relacionás con esti software, tamién se puein crial archivus al gustu de unu, sabiendu usal el ficheru prencipal ".sm". Soporta los hormatus musicalis .mp3 .wav .wma i .ogg
* Gasta gráficus en tres dimensionis i una entrihazi gráfica sencilla. 
* Los nivelis de dificurtá son idénticus al su núcleu Dance Dance Revolution, inque desisti un sestu nivel a eital al gustu de ca unu llamau "Edit". 
* Se puei hazel usiu de destintus dispositivus compatibris: pistas de bailaus, una especi d'alfombra murticolol ondi mos moveremus pa marcal los pasus del bailaus. 
* A partil de soportis ocionalis, el StepMania puei soportal otras pratahormas de bailaus cumu Pump It Up i Techno Motion, entri algotrus.
* Ogañu esti simulaol está incorporau, pola su gran volución, al sistema e huegu Online, que premiti hugal nolmalmente peru enteratuandu con henti de várius paisis pol mé un chat integrau nel mesmu pograma, las puntuacionis ahilan a un serviol d'internet, lo cual ordena i muestra el ranking de ca hugaol (ca hugaol ebi tenel una cuenta con un nombri d'usuáriu i consínia pa puel aceel a esti sistema de huegu)
* Ebiu a la su populariá i orihal manera de incorporal temas al gusto de ca unu, al igual que los "skins" i "announcers", StepMania s'á ganau un gran respetu i fama pola comuniá Dancer, lograndu ohetivus avançaus cumu lleval el própiu simulaol a un Arcade. El proyeutu gasta CVS cumu sistema de control de velsionis.

## Atihus

*Páhina oficial (en ingrés)
*stepmaniaonline.com
*Comuniá Española de Dance Dance Revolution
*StepmaniaMedia
Villarrobledo

**Villarrobledo** es una ciá española ena província d'Albaceti, assitiá ena comuniá autónoma de Castilla-La Mancha. Con un censu (2007) de 25.417 abitantis, es la tercer mayol puebración ena província. Linda pol Norti colas puebracionis de Las Mesas, Las Pedroñeras, El Provencio, San Clemente y Casas de los Pinos, tós de Cuenca; pol Esti con Minaya, La Roda y Munera y Sur con Munera, El Bonillo y Ossa de Montiel, tós de Albaceti y pol Oesti con Alhambra y Socuéllamos e Ciá Rial.
Alfa

La alfa [ˈalɸa] es la primel letra el alfabetu griegu. 

La mayúscula es **A** i la menúscula **α**. El su nombri en griegu antíguu hue *ἄλφα* [ɑ́ʟp<sup>h</sup>a], griegu moernu *άλφα* [ˈalfa] i latín *alpha* [ˈɑʟfa]. Procei de la primel letra el alfabetu feníciu *aleph*, que senifica «güe».

En griegu antíguu se gastava esta letra conos valoris de /aː/ i /a/: *σῶμᾰ* [sɔ́ːma], *ἡμέρᾱ* [hɛːˈmera].

En griegu moernu representa el únicu fonema vocálicu /a/, acetu nel ditongu *αι*, prenunciau [e]: *ελπίδα* [elˈpiða], *μπαμπάς* [baˈbas], *απόψε* [aˈpopse].

La **A** el alfabetu latinu provién de la alfa griega. Otrus alfabetus cumu el cotu, el góticu u el cirílicu emprean el mesmu tipu griegu **A**.

Ena numeración griega la alfa marca la uniá (**α´**) i el millal (**,α**).

## Bibliografia
* Berenguer Amenós, J., *Gramática griega*, Barcelona, Bosch, 200237.
* Liddell, H. G., Scott, R., A Greek-English lexicon, Oxford, Oxford University press, 19969.
* VV. AA., *Νεοελληνική γραμματική*, Atenas, Οργανισμός Εκδοσέως διδακτικών βιβλίων, 2005.
Beta

La **beta** [ˈbeta] es la segunda letra el alfabetu griegu.

Su nombri en griegu antíguu era *βῆτα* [bɛ̄ːta] i en moernu es *βήτα* ['vita].

Procei del alfabetu feníciu *bēth*, que senifica «casa».

La mayúscula es **Β** i la menúscula **β**. La **B** el alfabetu latinu rescrei de la mayúscula griega.

En griegu antíguu representava el fonema oclusivu bilabial sonoru /b/.En griegu moernu representa el fonema labiodental fricativu sonoru /v/.
 
Comu numeral, la letra **β** representa al 2 (**β´**) i al 2000 (**,β**).

## Bibliografia
* Berenguer Amenós, J., *Gramática griega*, Barcelona, Bosch, 200237.
* Liddell, H. G., Scott, R., A Greek-English lexicon, Oxford, Oxford University press, 19969.
* VV. AA., *Νεοελληνική γραμματική*, Atenas, Οργανισμός Εκδοσέως διδακτικών βιβλίων, 2005.
Gama

La **gama** [ˈgama] es la tercel letra el alfabetu griegu.

El su nombri en griegu antíguu era *γάμμα* [gáːmːa] i en moernu es *γάμα* ['gama]. Esta letra rescrei de la fenícia *gimal* "camellu".

La su horma mayúscula es **Γ** i la menúscula es **γ**. La letra **C** latina rescrei de la **Γ** mayúscula empreá nel alfabetu calcídicu comu /k/. La **Г** el alfabetu cirílicu i la **Γ** el coptu rescrein de la **Γ** griega.

En griegu antíguu representava al fonema oclusivu velal sonoru /g/ i en griegu moernu representa al fonema fricativu velal sonoru /ɣ/. Alantri d'otra gama, representa sempri el son velal nasal [ŋ]: *φθόγγος* g. a. [pt<sup>h</sup>őŋgos], g. m. ['fθoŋgos]. 

En griegu moernu, la gama amás puei hormal junta la capa el dígrafu **γκ** que representa al fonema oclusivo velal sonoru /g/: *γκιλοτίνα* [g<sup>j</sup>ilo'tina].

Comu numeral representa al 3 (**γ´**) i al 3000 (**,γ**).

## Bibliografia
* Berenguer Amenós, J., *Gramática griega*, Barcelona, Bosch, 200237.
* Liddell, H. G., Scott, R., A Greek-English lexicon, Oxford, Oxford University press, 19969.
* VV. AA., *Νεοελληνική γραμματική*, Atenas, Οργανισμός Εκδοσέως διδακτικών βιβλίων, 2005.
Delta (desambiguáncia)

La parabra **delta** sigún el contestu puei senifical:

* Delta cumu nombri la letra griega **Δ**.
* Delta cumu acienti heográficu.
Prometeu

Ena mitología griega, **Prometeu** [pɾomeˈtew] (en griegu *Προμεθεύς* [promeˈt<sup>h</sup>ews] «"*previsión"*) hue unu los sieti Titanis, criaol i amanti dela umanidá.
 
## Parentescu
Prometeu hue iju de Japetu (sigún algotras versionis del giganti Uromidonti) i la nimfa Climena. Los sus ermanus huerun Epimeteu, Alanti i Menéciu. Hue pairi de Ducalion junta Celenu.
## Mitus
### Engañiju a Zeus
En estuviendu nuna quimera por qué cachus del toru sacrificau pretenecían alos diosis i qué a los ombris, Prometeu hue llamau comu álbitru. Assinque solló i ataraçó un toru, cuya piel cosió hiziendu dos bolsas. Nuna dellas entró la carni, incultá embaxu'l estómagu, i n'otra'l rebotallu conos güesus i la grassa. Quandu Zeus hue a eligil entre dambas las dos bolsas, reparandu nel pelitasqui, se queó cona bolsa que tenía las escarpícias. Endinau con Prometeu, qu'endispués de entruchilá-li s’estava riyendu, lo castigó, privandu alos ombris del huegu.

### Robu del huegu del Olimpu
Endispués de castigal Zeus alos ombris a que comieran la carni crúa, Prometeu ruegó a Atenea que le dexara entral-si nel Olimpu a escondichas. Endrentu prendió un fachu alampandu un cachu de carbón que pusu nel güecu'l tallu dun cañiherru grandi, que por ardel despacinu era mu acorríu alos ombris pa calental-si i alumbral-si.

### Encaenamientu de Prometeu
Comu castigu, Zeu smandó a Efestu crial una mujel de barru, Pandora. Esti sel hue entriegau a Epimeteu comu dáiva. No estanti, Prometeu anteriol le dio'l avisiju. L'ermanu despreció ala mujel i Zeus, mu enhuscau, mandó que encaenaran a Prometeu enas montañas del Cáucasu. Pallí, el bienhechol dela umaniá hue condenau a qu’un butri l’esgarrara el su hígau de día, golviendu-li a crecel de nochi. Es soná ena literatura griega l’obra d’Esquilu, *[[Prometeu encaenau]]*.

### Liberaeru
Angunas versionis hazin comu liberaol a Eracli, quien, en viajandu pal Jardín delas Espéridis, hondeó una frecha pal butri. Zeus no quixu castigal otra vezi a Prometeu por sel su iju Eracli quien lo salvó.

## Relación con otras colturas
Prometeu atija con el dios babiloniu Ea, criaol dun superombri cona sangri de Kingu, a la escontra d'Aruru, que bichó un ombri barru. Prometeu tien relación cona palabra sáscrita *pramantha* «esvástica», símbolu del sol quandu está canteau pa la derecha en muchas colturas.

## Bibliografia
* Esquilo, *Tragedias*, trad. B. Perea, Mairil, Gredos, 1982.
* Graves, R., *Los mitos griegos*, Barcelona, RBA, 2005.
* Hesíodo, *Obras y fragmentos*, trad. A. Pérez Jiménez y A. Martínez Díez, Mairil, Gredos, 1982.
Delta (letra)

La **delta** [ˈdelta] es la quarta letra el alfabetu griegu.

El su nombri en griegu es *δέλτα*: g. a. [délta], g. m. ['ðelta].

La grafia mayúscula es **Δ** i la menúscula **δ**. Rescreci de la letra fenícia *dāleth* "puerta". Los sinus **Δ** el cotu i **Д** el cirílicu rescrecin de la mayúscula **Δ**.

En griegu antíguu representaba el fonema oclusivo dental sonoru /d/ i en muelnu bicha el fonema fricativo dental sonoru /ð/.

Ena numeración griega, la **δ** representa al númiru 4 (**δ´**) i al 4000 (**,δ**).

## Bibliografia
* Berenguer Amenós, J., *Gramática griega*, Barcelona, Bosch, 200237.
* Liddell, H. G., Scott, R., A Greek-English lexicon, Oxford, Oxford University press, 19969.
* VV. AA., *Νεοελληνικήعفعبتتγραμματική*, Atenas, Οργανισμός Εκδοσέως διδακτικών βιβλίων, 2005.
Alcántara - Taju - Salol - Almonti

La **Comarca d'Alcántara** es una las comarcas d'Estremaura (España). S'alcuentra assitiá nel arrayu noroesti de la província e Caçris. La su capital, cumu centru alministrativu, es Alcántara (puebración).

El su nombri estóricu era "Tierra d'Alcántara".

La holman las siguientis puebracionis: 

* Alcántara (puebración)
* Broças
* Ceclavín
* Estorninus
* Mata d'Alcántara
* Navas del Madroñu
* Pieras Albas
* Porteçuelu
* Villa'l-Rei
* L'Aceúchi
* Çarça la Mayol
Alcántara

**Alcántara** es una parabra que puei senifical:
* puebración assitiá ena província e Caçris (Estremaúra);
* comarca assitiá ena província e Caçris (Estremaúra);
Las Villuercas (comarca)

**Las Villuercas** es una comarca estremeña assitiá entri los rius Tahu i Guadiana. Toma el nombri de la sierra que la rodea nel suresti la província e Caçris.

## Assitiamientu
De orografia montañosa, tiini cumu cimera máisima el picu Villuercas (1.600 m). 

Nesta comarca, deviia en deferentis ecosistemas, s'alcuentra una zona de arta montaña, con bosquis caucifólius bien conservaus (castañaris, rebollaris i robrealis). A meya artitú se dan alcornocalis i enas hesas vehetan chaparreras. 

Posei tamién una gran fauna holmá pol ciervus, habalís, ganau bovinu, i enas sus zonas mas vílhinis, ehempraris de linci ibéricu. Á siu decrará "Zona d'Especial Proteción de Avis" pa conserval divelsas especis la comarca, ya que costitui un lugal de resiéncia temporal i pará migratória.

Enos sus 1.483,3 qm&sup2; vivin 10.354 abitantis.

La su capital es Logrosán, Otras puebracionis d'emportáncia son Berçocana, Cañameru Alia i Guadalupi, ondi s'alcuentra el monastériu de Guadalupi, decrarau Patrimoñu la Umaniá.

Nesta comarca s'alcuentra la mayol cantiá e pinturas rupestris d'Estremaura, i son albondus los restus arqueolóhicus i vestíhius las deferentis curturas qu'án residiu enas sus tierras a través de la estória. 

## Monicípius

* Alía
* Berçocana
* Cabañas del Castillu
* La Calera
* Cañameru
* Erguijuela
* Guadalupi
* Logrossán
* Naveçuelas
* Retamosa
* Roturas
* Solana

## Atihus
*Villuercas
*Afotus de las Villuercas
Aceera

**Aceera** es un monicipiu estremeñu de la provincia de Badajós.

## Geografía física
Aceera está a lau delas dos Orellanas, mas palantri de Navalvillal de Pela pa Villanueva e la Serena. Está assitiau encima dun cotorru qu'ensoma pal riu Gargáligas.

## Referencias
Éssilun

**Éssilun** [ˈesːilʊŋ] es el nombri la quinta letra el alfabetu griegu, que costitui el segundu son vocálicu d'esta luenga.

El su primel nombri hue *εἶ*, peru endespues se l’escomiençó a llamal *ἒ ψιλόν* «e simpri». El su nombri en griegu moernu es *έψιλον*.

La mayúscula es **Ε** i la menúscula **ε**.

El su valol fonéticu hue en griegu crássicu el duna /e/ de timbri meyu i cantiá brevi, en oposicion a *η* que era larga i abierta /ɛː/ i al ditongu *ει* qu’era /eː/. En griegu moernu conselva el timbri meyu de /e/. Nel ditongu **ει** se prenúncia angañu comu [i]: *έχει* ['eçi].
 
Comu numeral, nel sistema griegu tien el valol de 5 (**ε´**) i de 5.000 (**,ε**).

## Bibliografia
* Berenguer Amenós, J., *Gramática griega*, Barcelona, Bosch, 200237.
* Liddell, H. G., Scott, R., *A Greek-English Lexicon*, Oxford, Oxford University Press, 19969.
* VV. AA., *Νεοελληνική γραμματική*, Atenas, Οργανισμός Εκδοσέως διδακτικών βιβλίων, 2005.
Digama

Letra d'angunus los alfabetus griegus empreá en várius dialeutus, sigún se presenta en albondas escricionis.

El su nombri en griegu antíguu era *δίγαμμα*, *δίγαμμος* o *δίγαμμον* «dobri gama».

El su sinu era **Ϝ** pa la mayúscula i **ϝ** pa la menúscula. El sinu mayúsculu empreau polas coloñas griegas de Calci nel sul d’Itália, que lo conselvavan nel escrevieru, hue ceiu a los etruscus i d'éstus a los latinus. Comu los latinus empreavan pal son [w] la letra **V**, hizun usiu de la *digamma* pal fonema /f/. A lo primeru lo gastarun nel dígrafu **FH** (comu se ve ena fíbula Prenesti *FHEFHAKED*), peru endespues simprificarun en **F** namás. Nel dialeutu panfílicu se gasta un otru sinu destintu, pero con mesmu usu: **Ϟ**, **ϟ**. 
 
En ciertas palras el dialeutu jónicu (hata el sigru VII), arcádiu-chipriota i nel dóricu es ondi mejol se conselva esta letra: chipr. *τιμοϝάνακτος*, *κενευϝο̄ν*; cald. *Ἀγασιλέ̄̄ϝο̄*. Ansina se puei vél qu’enos essámetrus oméricus, s’emprea. N’Omeru no apareci la letra, sino que se desvela pol mé la métrica en parabras comu *(ϝ)ἄναξ* o *(ϝ)οἶνος*.

El su valol fonéticu hue el *wau* [w] pa tolos dialeutus andi se dava. Esti son, lo mesmu que la *σ* entrevocálica o la yod, tuvu mu poca consisténcia endrentu la fonética griega.
 
Las posicionis andi estava esti son eran: 
* En eníciu parabra, alantri vocal —*ϝάναξ*— o alantri líquida *ρ* u *λ* —*ϝραδων*, *α-ϝλανεο̄̄ς*—. 
* En meyu parabra escomiençandu sílaba: *κορϝος*, *δορϝειος*, *φαρϝεhα*, *ξενϝος*.

Comu numeral se gastava pal 6 (**ϝ´**), enque aluspues se generalizaria el usu de **ς´** pa essi númeru.

## Bibliografia
* Berenguer Amenós, J., *Gramática griega*, Barcelona, Bosch, 200237.
* Liddell, H. G., Scott, R., *A Greek-English lexicon, Oxford*, Oxford University press, 19969.
* Lejeune, M., Phonétique historique du mycénien et du grec ancien, París, Klincksieck, 1972.
Eta

Nombri la sétima letra el alfabetu griegu.

El su nombri en griegu antíguu era *ἦτα* [ɛ̂ːta] i en moernu *ήτα* ['ita].

La mayúscula es **H** i la menúscula es **η**.

Esta letra rescrei de la aspiracion fenícia *ḥēt*. N’escricionis primitivas comu la del vasu Dipilón (s. VIIIu) se gastava esta letra comu marca l’aspiracion. El griegu, endespuesinu, inovó nel destinguieru gráficu las cantiais vocálicas, de mó que empreó esta letra pa represental la cantiá larga del timbri vocálicu meyu /ɛː/.
 
De la devision d'esta letra pola su metá apareció en epoca tardia los espritus griegus. De la metá gocha el espritu rúsperu (**῾**) i de la derecha el suavi (**᾿**).

El dialeutu jónicu-áticu alquirió una nueva *η* rescreyenti de la *ᾱ*. Esti cámbiu supusu morfológicamenti una declinacion en *η* mentris los demás dialeutus tenian *ᾱ*: *κεφαλή < κεφαλά*̄̄.

Pol fenómenu el yotacismu, esti fonema hue volucionandu a pocu a pocu a /i/ de mó i manera que nel griegu actual representa el fonema vocálicu /i/: *χρήση* ['xrisi]. 

Nel sistema numeral griegu, la eta es 8 (**η´**) i 8000 (**,η**).

## Bibliografia
* Berenguer Amenós, J., *Gramática griega*, Barcelona, Bosch, 200237.
* Liddell, H. G., Scott, R., *A Greek-English lexicon*, Oxford, Oxford University press, 19969.
* Lejaune, M., *Phonétique historique du Mycénne et du Grec ancien*, París, Klinsieck, 1972.
* VV. AA., *Νεοελληνική γραμματική*, Atenas, Οργανισμός Εκδοσέως διδακτικών βιβλίων, 2005. 
* VV. AA., *Griego moderno para filólogos clásicos*, Atenas, Ediciones Nefeli, 1999.
Extremadura Unida

**Extremadura Unida** (EU) eh un partíu centru derecha de caráti rehionalihta ehtremeñu. Hundau en 1980 pol Pedro Cañada Castillo, hue el primel partíu rehionalihta d'Ehtremaura. Consiguió reprehentación en'a Asamblea d'Ehtremaura en'ah elecionih autunómicah de 1983 i 1987. En 2005 propusu el celebraeru d'un referendum en toa Ehpaña al tentu el Pran Ibarretxe. En 2006 firmó un alcuerdu pa prehental listas conhuntah con el Partido Popular en'ah elecionih monicipalih i autunómicah de 2007. EU ohtubu un deputáu, Juan Pedro Domínguez, en'ah listah la coalición con el PP.

Cabi dehtacal que Extremadura Unida eh unu loh partíuh pulíticuh que defiendin la proteción ehtitucional del ehtremeñu, ehpubricandu en 2004 *[[La Cohtitución Ehpañola en Ehtremeñu]]*, de Pedro Cañada.

## Huentih

## Guipal tamién
*Nacionalihmu ehtremeñu

## Atihuh
*Web de Extremadura Unida
UNESCO

**Olganiçación de las Nacionis Unias pala Eucáncia, la Céncia i la Curtura - United Nations Educational, Scientific and Cultural Organization (UNESCO)**, es un olganismu especialiçau de las Nacionis Unias. Se hundó el 16 de Noviembri de 1945 con el ohetivu de contribuil a la pás i la seguráncia nel mundu pol mé la eucáncia, la céncia, la curtura i las comunicacionis. Tiini la su sé en París i anguañu el su Diretol Heneral es Koichiro Matsuura, de nacionaliá haponesa.

S'eica a guial a los puebrus nuna mehol hestión del su própiu esarrollu a través de los recursus naturalis i los valoris curturalis, cola finaliá d'otenel el mayol provechu possibri de la moelniçación, sin que pol ellu se pierdan la identiá i la divelsiá curtural. 

Ena eucáncia, esti olganismu da prioriá al logru de la eucáncia elemental adatá a las neseziais atualis. Colabuta nel holmaeru de docentis, pranificaoris i vivienda, alministraoris eucacionalis i promuevi la costrución d'escuelas i la dotación d'equipu nesezáriu pal su huncionamientu. 

Las ativiais curturalis tiinin cumu fin protehel el patrimoñu curtural pol mé el criaeru i la creativiá, i la preservación de las entiais curturalis i traicionis oralis, asín cumu la promoción de los librus i la letura. 

En matéria d'enhormación, la Unesco promociona el libri circulaeru de ideas pol meyus audiovisualis, homenta la libertá de prensa i la endependéncia, el pruralismu i la divelsiá de los meyus d¡enhormación, grácias al Pograma Entrinacional pala Promoción de la Comunicación. 

## Diretoris Heneralis de la Unesco

# Julian Huxley, Reinu Uniu (1946 – 1948);
# Jaime Torres Bodet, Méhicu (1948 – 1952);
# John Wilkinson Taylor, Estaus Uñíus (1952 – 1953);
# Luther H. Evans, Estaus Uñíus (1953 – 1958);
# Vittorino Veronese, Itália (1958 – 1961);
# René Maheu, Fráncia (1961 – 1974); 
# Amadou-Mahtar M'Bow, Senegal (1974 – 1987);
# Federico Mayor Zaragoza, España (1987 – 1999);
# Koichiro Matsuura, Hapón (1999 – 2009);
# Irina Bakowa, Bulgária (2009 - 2017);
# Audrey Azoulay Fráncia (2017 -  )

## Guipai tamién
* Nacionis Unias
* Patrimoñu la Umaniá

## Atihus

* Portal de la Unesco
* Páhina oficial del Centru del Patrimoñu Mundial de la Unesco
* Olganigrama de la ONU en castillanu
* Resumin de las críticas a la Unesco
Curitiba

**Curitiba** es la ciá mas grandi i mas puebrá del Sul del Brasil, capital del Paraná (Estau). Con una puebración sigún el censu e 2006 de 1,788,559 abitantis (3,261,168 cuentandu el su ária metrupolitana), es la ciá mas emportanti nun ámbitu social, curtural, económicu, financieru i endustrial del sul .

## Atijus p'ahuera
* http://www.curitiba.pr.gov.br 
* http://www.curitiba-brazil.com
Trugillu

**Trugillu** es un nombri que puei referil-si a:
* la **[[comarca de Trugillu]]**, assitiá ena província de Caçris (Estremaúra);
* el monicípiu de **[[Trugillu (Caçris)|Trugillu]]**.
Comarca de Trugillu

La **Comarca de Trugillu** es una comarca assitiá al sul la provincia de Caçris, n'Estremaúra. Recibi el nombri de la su capital, la puebración de Trugillu.

## Monecipius
*L'Abertura
*Alcollarín
*L'Aldea el Obispu
*Aldeacentenera
*Almoharín
*Campu Lugal
*Conquista la Sierra
*Escurial
*Garciás
*Erguijuela
*Ibahernandu
*Xaraizeju
*La Cumbri
*Mairoñera
*Miajás
*Puertu de Santa Crús
*Robleíllu de Trugillu
*Ruanis
*Santa Crús de la Sierra
*Torrecillas de la Tiesa
*Trugillu
*Villa-Mesías
*Çorita

## Atijus p'ahuera
Mancomuniá Comarca de Trugillu